Com podem aprofitar els recursos turístics existents per al col·lectiu sènior a partir del treball compartit i/o l'establiment de sinergies?
2023-09-28 09:30 - 2023-12-14 14:30 (Europe/Madrid) | CoebreLab
La Diputació de Tarragona impulsa el projecte Redel Rural Silver juntament amb 4 entitats d’arreu de l’Estat –Sodebur, Lanbide Ekimenak Zentroa, el Ayuntamiento y Mancomunidad de Medina del Campo i REDEL–, per abordar les necessitats relacionades amb l’envelliment en el medi rural i aprofitar les oportunitats que ofereix l’economia silver com a font de feina, benestar i desenvolupament local.
El repte d’aquesta edició de Redel Rural Silver és el Turisme Sènior com a oportunitat per al medi rural. I, a nivell territorial, s’ha adaptat a com donar resposta a la següent pregunta:
“Com podem aprofitar els recursos turístics existents per al col·lectiu sènior a partir del treball compartit i/o l’establiment de sinergies?”
La relació entre el turisme i l’economia platejada convida a reflexionar des de diverses perspectives, amb l’objectiu de convertir el turisme sènior en un pilar fonamental i aportar solucions per contribuir a la potencialitat del territori.
Els objectius que tenim amb la resposta a aquest repte són:

Detectar les necessitats del col·lectiu sènior en l’àmbit del turisme.
Vehicular les necessitats dels municipis rurals a través de la Silver Economy per contribuir al repoblament.

> A qui va dirigit?
Aquest repte va dirigit a empreses i totes les persones emprenedores que tinguin interès en resoldre aquest repte i proposar una solució al Camp de Tarragona, les Terres de l’Ebre i/o el Baix Penedès.
> Què rebré per participar-hi?
Es posarà a disposició de les persones participants el Laboratori d’Innovació Social RURAL SILVER LAB, on es duran a terme 5 SESSIONS formatives i tallers intergeneracionals. Al programa formatiu trobareu especificat el contingut.
Després d’haver rebut una formació específica en economia silver, emprenedoria i turisme, podràs validar i testejar el producte mínim viable (PMV) de la teva proposta.
Totes les persones que tinguin una solució al repte i la converteixin en un model de negoci, seran convidades a assistir a una trobada de persones emprenedores a Burgos a l’últim trimestre de 2023 en la qual establiran sinergies i validaran la proposta per optar al concurs global el març de 2024 amb premis en metàl·lic.
Serà necessari trobar-se inscrit al repte i realitzar el programa Rural Silver Lab per poder optar al concurs global de 2024 (trobareu més informació a les bases del concurs).

Cursos CEPTA
2023-11-06 08:00 - 2023-12-01 17:00 | Cepta, Avinguda Roma, 7, 5èna. pl., Tarragona, Tarragona, 43005, Espanya
CARRETONS I PLATAFORMES: 21/11/2023 – 23/11/2023
LOPDGDD. TALLER PRÀCTIC: 01/12/2023 – 01/12/2023
CREACIÓ DE PLANTILLES AMB CANVA (NIVELL 2): 24/11/2023 – 24/11/2023
TRANSPARENCIA I IGUALTAT SALARIAL: 17/11/2023 – 17/11/2023
EXPERT/A EN IMPORSTOS: IVA I IRPF: 14/11/2023 – 23/11/2023
POWER BI: 06/11/2023 – 20/11/2023
POWER BI AVANÇAT: 10/11/2023 – 24/11/2023

Fòrum d'Inversió Startsud
2023-11-30 08:00 - 17:00 | StartSud, REDESSA 1. Carrer del Camí de Valls, 81, 87, Reus, Tarragona, 43204
Aquest Demo Day és l’entorn perfecte perquè la teva startup en etapes inicials Pre–seed o Seed es trobi amb el capital i la inversió que necessita.
Finançament a startups en fase inicial, constituïdes, amb producte (MVP) operatiu i primers clients

StartSud Capital
Reus Capital Partners
Business Angels
Inversors particulars
Venture Capital fase seed

Convocatòria oberta fins al 15 de novembre

“El mecanisme d’ajust a frontera per carboni de la UE”
2023-11-30 09:00 - 11:00 | Cambra de Comerç de Tarragona, Av. Pau Casals, 17, Tarragona, Tarragona, 43003, Espanya
Manuel González-Jaraba, assessor jurídic al Departament Legal d’Arola i David Martínez, advocat i assessor fiscal amb màster en assessoria fiscal i dret duaner de la UE, vindran a la Cambra el 30 de novembre, a les 9 hores del matí, per tal de prendre part a una nova edició del cicle de jornades Bon dia Tarragona, que en aquesta ocasió s’organitza amb Arola.
Els ponents parlaran de “El mecanisme d’ajust a frontera per carboni de la UE”.
Aquest mecanisme té per objectiu igualar el preu del carboni entre els productes de la Unió Europea i els importats, de manera que es limita la fuita de carboni i es fomenta la reducció de les emissions mundials.

L’àgora de PIMEC Autònoms. Benestar per a la rendibilitat del teu negoci. Benestar emocional
2023-11-30 17:30 - 20:00 | Pimec, Avda. Bellissens, 42. Edifici Tecnoparc., Reus, Tarragona, 43204, Espanya
Ets autònom i mires per la salut del teu negoci. I per la teva? Saps que tenir un estat de salut i benestar òptim t’ajuda a fer front al dia a dia, als reptes i entrebancs, a poder prendre decisions conscients, a tenir més productivitat, en definitiva, a generar benefici en el teu negoci. Però no saps per on començar.
Per això et presentem L’àgora de PIMEC Autònoms, un cicle de trobades entre autònoms i autònomes amb ganes de cuidar-se i, alhora, de fer negoci. Hi aprendràs a millorar el teu benestar físic, emocional i nutricional de manera amena, senzilla i pràctica.
En aquesta tercera trobada del cicle parlarem de benestar emocional. Parlarem d’estratègies efectives per afrontar les inquietuds, l’estrès i l’ansietat que poden generar el dia a dia de la persona autònoma. Et donarem consells per aprendre a gestionar situacions crítiques o d’incertesa, amb propostes d’activitats motivadores i hàbits que et permetin gaudir d’un millor benestar emocional i, per tant, d’una millor qualitat de vida.
També et podràs fer un test exprés de salut i connectar amb altres persones autònomes per compartir experiències, tot degustant productes de proximitat. I tot en una sola tarda d’enfocament pràctic i útil, pensat per a autònoms i autònomes com tu, amb poc temps i amb ganes d’obtenir recursos pràctics per a la gestió personal i empresarial.
